Aɣṛab n Berlin

Aɣṛab n Berlin (S Telmant: Berliner Mauer) yella d aɣṛab ɣezzifen ibeṭṭu Berlin ar sin n izegnan (asemran d utrim) d tamiwin i d-yezzin deg Lalman tasemrant. Iswi deg tmuski-ynes (lebni-ynes) d asersi n tilas n tukkit gar n Berlin d Lalman tasemrant. Tamuski-ynes tessenta (lebni-ynes yebda) deg wass n 13 ɣuct 1961. Dɣa yettwasses (yettusejhed) aṭas n tikwal maca yeldi deg wass n 9 wamber 1989 sin akin yettwadrem s talɣa tazun-midt. Azal n 3,5 n imelyan seg Lalman tasemrant sizdwen ɣef tkerfiwin n yinig id yettusefken seg tkura tasemrant send n usbeddi n weɣṛab d beṭṭu ɣef Lalman Tamegdayt anda aṭas deg-sen zegren tilisa gar n Berlin tasemrant ar Berlin tutrimt acki syinna zemren ad inigen ar Lalman tutrimt d tmura n Uruppa tutrimin niden. Aɣṛab-a amzun (meḥsub) yegdel yall talɣiwin n yinig. Gar n iseggasen n 1961 d 1989 azal n 100,000 n yimdanen urmen (ɛerḍen) ad rewlen seg Berlin tasemrant dɣa ugar n 5000 deg-sen ssawṭen ad rewlen sufell n weɣṛab deg wakud anda i yukksen (mmuten) gar n 136 ar ugar n 200 deg-sen. Tazrart d umsedfer n tegrawliwin deg tkura n iwunak isemranen yudsen deg useggas n 1989 (aladɣa di Pulunya d Hungarya) glant-d s tegrawt n yenttagen deg Lalman tasemrant ayen yewwin di taggara ar tukksa n weɣṛab-a. Deg wass n 9 wamber, seld n waṭas n imalas n irwayen iɣaṛimen, adabu n Lalman tasemrant yelɣet-d d akken yakk iɣeṛmanen n Lalman tasemrant zemren ad rzun w ad ddun ar Lalman tutrimt d Berlin tutrimt anda aṭas n yimdanen seg Lalman tasemrant zegren aɣṛab-nni s walluy akken i zegren iɣeṛmanen n Lalman tutrimt ar wamur asemran deg yiwet n tegnit n usfuggel. Tizegrawin timaddudin d usemres-nsent Tamuɣli tamazrayt Tamuski n weɣṛab Aɣelluy-is Idlisen fell-as Deg tsekla Ẓeṛ daɣen Imniren